open-index/open-wikipedia-markdown huggingface dataset:
Pratt & Whitney Canada

**Pratt & Whitney Canada** (**PWC** atau**P & WC**) iku prodhusèn mesin pesawat Kanada. Markas PWC dumunung ing Longueuil, Quebec, ing sajabaning kutha Montreal. Parusahan iki wujud sawijining divisi saka parusahan Amerika Pratt & Whitney (P&W), parusahan iki uga wujud unit usaha saka United Technologies. United Technologies wis mènèhi mandhat donya marang PWC kanggo mesin pesawat sing luwih cilik nalika P & W Amérikah Sarékat ngembangaké lan mrodhuksi mesin sing luwih gedhé.

## Prodhuk 
* Pratt & Whitney JT12 
* Pratt & Whitney Canada JT15D
* Pratt & Whitney Canada PT6 PT6A/B/C
* Pratt & Whitney Canada PT6T
* Pratt & Whitney Canada PW100
* Pratt & Whitney Canada PW200
* Pratt & Whitney Canada PW300
* Pratt & Whitney Canada PW500
* Pratt & Whitney Canada PW600
* Pratt & Whitney Canada PW800
* Pratt & Whitney Canada PW900

## Rujukan 
* 

## Pranala njaba 
* PWC company website
* The role of Elvie Smith
* JT12
Bèri biru

**Bèri Biru** ***(Blueberry)*** ya iku salah sawijiné tetuwuhan kang kalebu anggota génus Vaccinium. Tuwuhan iki asalé saka Amérika pérangan lor. Ana sawatara spésies blueberry kang bisa dipangan, antarané *Vaccinium angustifolium*, *Vaccinium virgatum*, *Vaccinium elliottii*, lan *Vaccinium corymbosum*.
# Nyegah ngrembakané karusakan vaskular ginjel, glomerulus, lan tubulus

## Kasil Panalitiyan 
### Mbakar Lemak nganti 73% 
Woh bèri biru ora mung apik kanggo kasarasan manungsa amarga kandhutan vitamin lan mineral, nanging uga duwé mupangat kanggo wong sing kepéngin ngudhunaké bobot awaké. Kandhutan zat tartamtu ing blueberry bisa mbantu mbakar lemak ing awak. Perkawis iku diandharaké sawisé nganakaké pancoban tumrap tikus kang nindakaké diet kanthi mangan blueberry sing akèh. Lemak ing tikus pancoban mau kélong sawisé diet. Lemak kang ana ing weteng iku salah sawijiné sabab kang njalari lelara jantung lan diabetes. Kanthi ngelongi lemak ing weteng uga bisa ngudhunaké kolesterol. Lan salah sawijiné carané ya iku mangan woh blueberry. kandhutan antioksidan kang dhuwur ing woh blueberry uga nuwuhaké sistem nyimpen lemak ing awak dadi malih lan luwih rikat ngéwahi glukosa dadi tenaga. Saéngga lemak ora ngendhek suwé ing awak.

### Nguwataké *Memori* 
Woh blueberry ngandhut unsur kimia mangan kang kalebu zat anti peradangan kang kanthi cara ora langsung bisa nlancaraké ilèn getih lan ngundhakaké *kapasitas daya ingat*. Kaya kang diandharaké Jeremy Spencer saka Departemen Dinas Makanan Biosains, Inggris kang dilansir déning BBC bilih kasil panalitiyan mbuktèkaké yèn blueberry apik banget kanggo awak lan bisa nguwataké *kapasitas memori*.

## Uga delengen 
* Beri Ireng

## Cathetan suku 
zh-yue:藍啤梨
Samaratungga

thumb|Candhi Borobudhur ingkang dipunyasa ing jaman Samaratungga
**Sri Maharaja Samarotungga** utawi ingkang asring dipunserat kanthi seratan **Samaratungga** inggih punika raja saking Karajan Medang saking Wangsa Syailendra ingkang jumeneng nata ing taun 792-835. Nalika jumeneng natanipun, Samaratungga langkung nengenaken anggènipun ngrembakakaken agama saha budaya. Ing taun 825, Samaratungga saged ngrampungaken asiling cipta Candhi Barabudhur ingkang sapunika kalebet salah satunggaling keajaiban dunya. Kangge ngiyataken aliansi ing antawisipun wangsa Syailendra, Samaratungga lajeng nikah kaliyan Dewi Tara, putrinipun Dharmestu. Saking asiling nikah, lajeg saged nurunaken putranipun minangka raja salajengipun inggih punika Balaputradewa saha Pramodhawardhani ingkang lajeng nikah kaliyan Rakai Pikatan, putranipun Sri Maharaja Rakai Garung, raja kaping gangsal saking Karajan Medang.

## Prasasti Kayumwungan 
Namaniipun Samaratungga punika saged dipunmangertos saking Prasasti Kayumwungan utawi Prasasti Karangtengah ingkang dipunserat ing tanggal 26 Mèi 824. Wonten ing prasasti kasebat dipunandharaken bilih Samaratungga punika gadhah putri ingkang dipunparingi nama Pramodhawardhani ingkang ngresmèkaken satunggaling *jinalaya* ingkang éndah sanget. Prasasti punika dipunangge gadhah gegayutan kaliyan dipunbangunipun Candhi Borobudhur.
Prasasti Kayumwungun kapérang dados kalih pérangan. Pérangan ingkang kaping pisan inggih mawi Basa Sansekerta ingkang wosipun ingkang sampun dipunandharaken ing nginggil wau. DEene pérangan ingkang kaping kalih inggih kaserat mawi basa Jawa Kuno ingkang dipunwedalaken déning Rakai Patapan Mpu Palar ingkang sampun paring bebungah dhateng sapérangan désa minangka *sima swatantra* ingkang ugi ndhèrèk ngrawat candhi Jinalaya wau.

## Masa Pamarentahanipun 
Miturut téyorinipun Slamet Muljana bilih Samaratungga punika identik kaliyan Rakai Garung, ingkang saged jumeneng nata ing Karajan Medang sadèrèngipun taun 819 (punika miturut Prasasti Pengging). Candhi Borobudhur dipunresmekaken déning Pramodhawardhani, sang putri makutha (miturut Prasasti Kayuwungan) ing taun 824. Lan ing taun punika Samaratungga dipunanggep taksih sugeng.
Lajeng miturut Prasasti Kahulunan ing taun 824 dipunsebataken tokoh Sri Kahulunan ingkang sampun netepaken sapérangan désa minangka laladan perdikan kanggé ngrawat *Kamulan Bhumisambhara* (jeneng asli Candhi Borobudhur). Wonten kalih tapsir tokoh Sri Kahulunan punika, inggih punika permaisuri utawi ibu suri. Wonten ing prasasti punika boten dipunsebataken malih jeneng Samaratungga, saéngga dipunanggep ing taun punika Samaratungga sampun séda.
Ing taun punika dipunanggep masa pamarentahanipun Rakai Pikatan. Manawi Sri Kahulunan ateges permaisuri mila punika inggih Pramodawardhani. Nanging manawi ingkang dipunmaksud Sri Kahulunan punika ibu suri, mila punika ateges permaisuri Samaratungga.
Dados, saking sadaya analisis asiling panaliten, dangunipun masa papréntahan Samaratungga dipunanggep sadèrèngipun taun 819 ngantos sadèrèngipun taun 842.

## Uga delengen 
* Candhi Barabudhur

## Cathetan suku
Kertajaya

thumb|Candhi singosari tilaranipun raja Kertajaya
**Sri Maharaja Kertajaya** inggih punika raja ingkang kaping pungkasan ingkang jumeneng nata ing karajan Kediri wiwit taun 1194-1222. Ing pungkasaning wekdal pamarentahanipun Kertajaya dipunasoraken déning Ken Arok saking Tumapel utawi Singhasari, ingkang punika nandakaken titik pungkasaning Karajan Kadiri.

## Masa Pamaréntahan 
Ing masa pamaréntahanipun wonten kathah konflik ingkang kadadosan ing antawisipun para Brahmana kaliyan Raja Kertajaya. Prahara punika kadadosan amargi para Brahmana nolak nyembah raja ingkang nganggep piyambakipun punika minangka déwa. Para Brahmana akhiripun nyuwun tulung dhateng Ken Arok supados saged nglindhungi kawontenanipun. Kalondhangan punika dipunmanpaataken déning Ken Arok kanggé mberontak dhateng Kertajaya. Ing taun 1222 kadadosan perang ingkang ageng ing Ganter. Lan ing perang punika Ken Arok kasil ngasoraken Raja Kertajaya.

## Bukti Sajarah 
Namanipun Kertajaya punika kaserat wonten ing kitab Nagarakretagama ingkang dipunserat nalika taun 1365 ingkang dipunanggit atusan taun sasampunipun jaman Kediri. Kajawi saking wonten ing kitab Nagarakretagama, bukti sujarah kawontenanipun tokoh Kertajaya ugi kapanggih wonten ing Prasasti Galunggung taun 1194, Prasasti Kamulan ingkang dipunserat taun 1194 ugi, Prasasti Palah kanthi angka taun 1197 saha Prasasti Wates Kulon kanthi seratan angka 1205.
Saking prasasti-prasasti ingkang wonten saged dipunmangertos bilih nama gelar *abhiseka* Kertajaya inggih punika **Sri Maharaja Sri Sareswara Triwikramawatara Anindita Srenggalancana Digjaya Uttunggadewa**.

## Kasoripun Kertajaya 
Wonten ing kitab Pararaton, Kertajaya dipunsebat kanthi nama **Prabu Dandhang Gendis**. Dipun cariyosaken wonten ing pungkasaning pamarentahanipun, piyambakipun ngendika kepéngin dipunsembah déning para pendeta Hindhu saha Buda. Sampun temtu kekaremanipun wau dipuntolak déning para pandhita, lajeng para pandhita milih dipunlindhungi Ken Arok, anak buwahipun ingkang dados akuwu ing Tumapel. Ken Arok lajeng ngangkat piyambakipun minangka raja ing TUmapel lan ngandharaken bili TUmapel sampun mardika saking Kadiri.
Dhandhang Gendis boten wedi babar pisan amargi piyambakipun ngendika bilih ingkang saged ngasoraken namung Siwa. Mireng pangandikanipun kados makaten, Ken Arok lajeng nganggé gelar Bhatara Guru ingkang punika nama sanèsipun saking Siwa, lajeng gerak dhateng Kadiri.
## Uga delengen 
* Karajan Kadiri

## Cathetan suku
Itji Tarmizi

**Itji Tarmizi** (wiyos ing Désa Tepi Selo, Lintau, Batu Sangkar, Sumatra Barat, 21 Juli 1939-lajeng séda ing Jakarta, 27 November 2001 kanthi yuswa 62 taun) punika satunggaling tokoh seniman seni rupa Indonésia.

## Karir 
Itji Tarmizi sinau nglukis kathi otodidak dumugi taun 1953. Lajeng Itji Tarmizi ndhèrèk gabung ing Sanggar Pelukis Rakyat sesarengan kaliyan pelukis sanèsipun kados ta Hendra Gunawan, Affandi, Soedjojono, Trubus, Permadi Leosta, lan Tatang Ganar.

Nalika éra taun 1950-an dumugi pungkasan taun 1960-an, wonten ing kalangan seniman Indonésia Itji Tarmizi kawéntar amargi karya-karyanipun ingkang ngangkat pagesangan padintenan masarakat. Itji Tarmizi ugi ndhèrèk ing Sanggar Bumi Tarung. Itji Tarmizi naté boten lulus saking Sekolah Rakyat, nanging naté ugi ketampi dados mahasiswa luar biyasa Akademi Seni Rupa Indonésia (ASRI), Yogyakarta. Soekarno punika salah satunggaling tokoh ingkang ngolèksi karya lukis Itji Tarmizi kados satunggal karyanipun ingkang fenomenal inggih punika *Lelang Ikan* (1958-1960) .

Lukisan Itji Tarmizi punika kanthi aliran realisme-sosialis. Pilihan proyek lukisanipun dipunanggep saged nyulihi gesangipun rakyat ing padintenan. Karya-karya Itji Tarmizi sanès seni ingkang *berteriak lantang* nuntut éwah-éwahan nanging kaéndahan fisik ingkang dados faktor utama ing krarya-karyanipun . Ugi kalebet salah satunggaling pelukis ing jaman orde lama periode 1950-1960-an, kala punika ing masa mau nembé wonten sosialisme ingkang ramé. Tragèdi ing taun 1965 saged damel Itji Tarmizi minangka anggota Pelukis Rakyat lan Sanggar Bumi Tarung kesah lan ngilang saing donyaning seni rupa nalika masa papréntahan Orde Baru. Trauma pulitik lan kasaring papréntahan Orde Baru ingkang damel Itji Tarmizi ngurung awakipun piyambak wonten ing kampungipun. Sasampunipun éra reformasi, Itji Tarmizi kondur malih dhateng Jakarta lan kondur ing donyaning seni rupa.

Pelukis Itji Tramizi punika séda ing Jakarta, tanggal 27 November 2001 lan dipunmakamaken wonten ing TPU Pondok Kelapa, pas kaliyan pameran tunggal kan pungkasanipun nembé dipunsiapaken .

### Pendidikan dan Kegiatan 
* Otodidak. 
* Mahasiswa Luar Biyasa Akademi Seni Rupa Indonésia (ASRI), Yogyakarta.
* Sanggar Pelukis Rakyat sesarengan kaliyan pelukis Hendra Gunawan, Affandi, Soedjojono, Trubus, Permadi Leosta, lan Tatang Ganar
* Sanggar Bumi Tarung.

## Ugi pirsani 
Pratélan Seniman Indonésia

## Cathetan suku 
## Pranala njawi 
*http://senirupa.net/mod.php?mod=publisher&op=viewarticle&cid=6&artid=13
*Itji Tarmizi 
*Soeharto dan Fenomena Pulitik Kebudayaan
Campur kodhe

thumb|guneman tiyang campur kodhe

**Campur kodhe** inggih punika dipunginakakenipun ékan basa saking satunggal basa dhateng basa sanèsipun kanggé miyaraken gaya basa utawi rupa basa. Ingkang mlebet wonten ing lebetipun kajian campur kodhe inggih punika dipunginakakenipun tembung, klausa, idiom, sapaan, lan sapanunggalanipun. Campur kodhe inggih punika prosès ingkang sami ingkang dipun-ginakaken nalika damel basa pidgin. Nanging ingkang bédakaken inggih punika basa pidgin dipundamel wonten ing golongan - golongan ingkang ngginakaken satunggal basa ingkang sami, déné campur kodhe sampun kadadosan nalika panutur multilingual ngginakaken satunggal basa ingkang sami utawi langkung.

## Titikanipun Campur kodhe 
Campur kodhe kadadosan nalika satunggaling panutur ngginakaken satunggaling basa ingkang dominan njurung satunggaling tuturan ingkang dipunseseli kanthi wontenipun unsur basa sanèsipun. Perkawis punika dipunjalari gayut kaliyan karakteristik panutur, kados ta dhasaring prakawis sosial, tingkat pendidikan, raos keagamaan. Titikanipun campur kodhe ingkang paling katingal inggih punika saking swasana gunemanipun inggih mawi swasana nyate utawi ing swasana informal. Perkawis punika saged kadadosan amargi kawatesaning basa ingkang dipun-ginakaken. Dados, nalika guneman wonten basa ingkang dipunserep saking basa sanès amargi unsur basa kasebat boten wonten ing basa ingkang dominan nembé dipun-ginakaken guneman, utawi wonten basa ingkang tegesipun sami nanging kirang pas manawi dipun-ginakaken lajeng kanggé ngepasaken lan langkung trepipun kedah ngampil unsur basa sanèsipun.

## Jinising Campur kodhe 
Jinising campur kodhe punika kapérang dados kalih, inggih punika :
# campur kodhe dhateng lebet utawi ingkang asring dipunsebat *innercode- mixing*, inggih punika campur kodhe ingkang sumberipun saking basa asli kanthi sedaya variasinipun, saha
# Campur kodhe dhateng njawi (*outer code- mixing*) inggih punika campur kodhe ingkang asalipun saking basa asing.
Dhasaring prakawis wontenipun campur kodhe saged kapérang dados kalih, inggih punika saking sikap, inggih punika dhasaring prakawis sikapipun panutur, saha dhasaring prakawis saking kawatesaning basa, saéngga boten wonten alesan kanggé ngidentifikasi peranan, ngandharaken rupa, saha kepenginan kanggé ngandharaken utawi napsirake. Kanthi makaten, campur kodhe kadadosan kanthi wontenipun gayutan timbal balik ing antawisipun peran panutur, wujud basa, saha fungsinipun basa.
Sapérangan wujudipun campur kodhe, ing antawisipun inggih punika,
# sisipan tembung
# sisipan frasa
# sisipan klausa
# sisipan idiom utawi ungkapan
# sisipan wujud baster utawi gabungan pembentukan asli saha asing.
## Uga delengen 
* Basa pijin
* Basa kreol

## Cathetan suku
Nashar

**Nashar** (wiyos wonten ing Pariaman, Sumatra Barat, 3 Oktober 1928-séda wonten ing Jakarta, 13 April 1994 kanthi yuswa 65 taun) punika satanggaling tokoh ing babagan seni lukis ing Indonésia.

## Karir 
Nashar punika ageng wonten ing Jakarta, mandeg anggènipun sekolah nalika wonten ing bangku Sekolah Menengah Pertama. Naté sekedhap ndhèrèk gabung kaliyan Tentara Barisan Sukarela. Nashar punika sinau nglukis kangthi nnggabung kaliyan SIM (Seniman Indonésia Muda) lan ndhèrèk pindhah dhateng Sala, Madiun, dumugi Yogyakarta sesarengan kaliyan SIM. Nalika taun 1949, Nashar kondur dhateng Jakarta lan nggabung kaliyan Gabungan Pelukis Indonésia (GPI).

Wonten ing Jakarta, Nashar nyambut damel manéka warni. Kajawi punika Nashar ugi asring dados ilustrator ing Majalah Mingguan Mimbar Indonésia ingkang dipunasuh déning HB. Jasin. Lajeng Nashar damel paméran tunggal ugi paméran sesarengan wiwit taun 1956. Taun 1970 dumugi taun 1972 Nashar dados pengajar ing Lembaga Pendidikan Kesenian Jakarta (LPKJ). Lajeng taun 1973 dumugi taun 1976 dados anggota Dewan Kesenian Jakarta. Mulang malih wonten ing Institut Kesenian Jakarta (IKJ) ing taun 1979 dumugi taun 1991. Pungkasan dados Pangurus harian Dewan Kesenian Jakarta taun 1981-1984.

Nashar punika pelukis ingkang kathah nyerat refleksi pikiran lan gagasanipun babagan menapa kemawon ingkang wonten ing sakiwa tengenipun lan ngandharaken kanthi detail babagan biografi sosialipun ingkang wonten ing bukunipun *Surat-surat Malam*.

Nalika tanggal 22 dumugi 28 Fèbruari 1973, Nashar ngawontenaken paméran tunggal ing TIM. Sekawan dasa karya-karya lukisanipun ingkang énggal lan sampun dangu dipungelar. Nashar punika kawéntar minangka pengajar ingkang remen srawung kaliyan murid-muridipun lan nggambar sesarengan .

Nashar punika pelukis ingkang gesang kanthi cara ingkang prasaja kemawon. Minangka pelukis ingkang naté mulang wonten ing Lembaga Pendidikan Kesenian Jakarta (LPKJ), Nashar gadhah panyaruwe bilih satunggaling akademi kanggé siswa kedah dipuntingali paedahipun kanggé manungsa ingkang *mengahayati* akademi punika. Nashar ugi asring kuciwa  dhateng kawontean masarakat sapunika, kalebet Badan Kesenian ingkang wonten ing Indonésia .

## Ugi pirsani 
Pratélan Seniman Indonésia

## Cathetan suku
Sai (Naruto)

thumb|Saii

 inggih punika salah satunggaling lakon manga lan anime *Naruto*. Piyambakipun salah siji ANBU saking roots ingkang boten gadah perasaan. Sai dipunanggep minangka panggantos Sasuke ingkang mbelot ing pihakipun Orochimaru.

## Latar belakang 
Sai inggih punika salah satunggaling ANBU ingkang asalipun saking divisi roots. Sesanti roots inggih punika boten gadah perasaan, kanca, griya, lan masa lalu. Ingkang dipungadahi namung misi. Satemah ndamel Sai punika boten gadahkasagedan kanggé ngraosaken utawi ngekspresikaken émosi. Nama Sai inggih punika *codename* ingkang dipunparingaken Danzo dhateng piyambakipun , ingkang minangka nama ingkang asli punika boten dipunmangertosi. Awalipun wonten ing Roots, Sai kepethuk kaliyan salah satunggaling "kanca" ingkang dipun  pitados minangka rakanipun ingkang kaleresan inggih gadah hobi nggambar. Piyambakipun remen sanget mangarep-arep saged sesarengan kaliyan "rakanipun" ngijabahi misi sesarengan. Nanging, rakanipun pejah amargi salah satunggaling lelara ingkang ndamel Sai punika piyambakan lan boten gadah rasa pangrasa malih.

### Karakteristik 
Sai inggih punika nama sandi lan ingkang minangka nama aslinipun boten dipunmangertosi. Sai perawakanipun langsing, piyambakipun nganggé busana cemeng kanthi lengen asimetris, migunakaken sarung tangan, lan klambinipun kabikak wonten ing wudel. Rikmanipun lurus lan cemeng, netranipun ugi cemeng. Piyambakipun asring nedahaken èsem ingkang minangka gawéan, amargi piyambakipun nyinaoni wonten ing buku bilih èsem punika saged nyairaken swasana lan saged kanggé ngapusi tiyang. Piyambakipun ugi asring nutur ingkang boten sopan tanpa èksprèsi sakedhik menapa, satemah ndamel Naruto lan Sakura anyel sanget kaliyan piyambakipun. Hobinipun Sai inggih punika nggambar, nanging saking pinten-pinten atusan gambar ingkang dipundamel piyambakipun, boten wonten ingkang minangka satunggal gambar kemawon ingkang dipunparingi nama amargi piyambakipun boten ngraos punapa-punapa nalika nggambar.

### Kemampuan 
Ingkang minangka kawegiganipun Sai ingkang kalebet mirunggan, piyambakipun miguanakaken teknik saged ndamel ingkang awujud menapa kemawon ingkang dipungambar punika dados nyata ngagem medium kertas ingkang mirunggan ugi. Piyambakipun saged ndamel tikus, peksi, macan, malah ugi saged ngilang kanthi medium punika. Sanajan boten seekstrim kibaku nendo nggenipun deidara, nanging tetep saged mbebayani tumrap ingkang kena.langkung-langkung saged tiwas amarga sanjata punika.

## Cathetan suku
Natrium Klorida

**Natrium Klorida** uga diwastani uyah utawa halit ya iku senyawa kimia kang duwé rumus molekul NaCl. Senyawa iku duwé prabawa salinitas sagara lan banyu ekstraselular ing organisme multiselular. Dadi komponen utama ing uyah, natrium klorida uga digunakake mawi bumbu lan pengawet panganan.

fiu-vro:Keedosuul
Kecapi

* Kecapi, sajinis woh sing bisa dipangan
* Kacapi, sajinis piranti musik tradhisional Indonésia
Jinis-jinis kecapi liyané:
* Harpa
* Guzheng
* Zither

**Kecapi** uga digunakaké minangka jeneng papan, kaya déné:
* Désa Kecapi ing Kacamatan Tahunan, Kabupatèn Jepara.
* Kalurahan Kecapi ing Kacamatan Harjamukti, Kutha Cirebon.
Mohamed Boudiaf

**Mohamed Boudiaf** (, utawa misuwur uga kanthi jeneng sesinglon **Si Tayeb El-Watani** (سي الطيب الوطني) (), iku pamimpin pulitik Aljazair lan salah sijining pangadeg parté revolusionèr *Front de Libération Nationale* (FLN), kang nduwé peran wigati sajeroning Perang Kamardikan Aljazair (1954–1962).

Ing mangsa kolonial Prancis, dhéwèké mèlu golongan paramilitèr rahasia anama *Organisation Spéciale* (OS). Boudiaf nduwé tanggung-jawab ngatur jaringan organisasi iki ing wewengkon Sétif, nimbun senjata, ngumpulaké béaya lan nyiapaké wadyabala gerilya. Amerga iku dhéwèké diukum *in absentia* 10 taun kunjara déning pamaréntah kolonial Prancis, nanging dhéwèké lunga minggat. Ing tanggal 1 November 1954, *Front de Libération Nationale* (FLN) molai nglancaraké serangan militèr gedhé-gedhéan marang Prancis. Boudiaf sing saiku wis dadi sawijining pamimpin utama parté iku, banjur nerusaké nyambut gawé saking Kairo lan nagara-nagara tanggané Aljazair. Ing taun 1956, dhéwèké karo Ahmed Ben Bella lan liya-liya pamimpin FLN ketangkep bala Prancis nalika aksi kontrovèrsial pambajakan montor mabur. Boudiaf banjur dikunjara ing nagara Prancis. Sanadyan mangkono, dhéwèké tau diusung FLN dadi mantri papréntahan ing pangasingan, lan tetep njabat posisi iku nganti taun 1961. Boudiaf ora diuculaké saking pakunjaran nganti mèh waé Aljazair mardhika ing taun 1962.

FLN tibaké kapisah dadi fraksi-fraksi sing pada saingan nalika wadyabala kolonial Prancis mundur saka tlatah Aljazair. Boudiaf sempet ngadegaké parté oposisi 'ngisor lemah', *Parti de la Révolution Socialiste* (PRS), sing ndèrèk ngraman marang papréntahan FLN sing saiku wis dadi parté panguwasa tunggal ing nagara iku. Boudiaf kapeksa urip sajeroning pangasingan ing Maroko. Ing awal taun 1992, sawisé 27 taun pangasingané, golongan militèr ngundang dhéwèké tampil dadi kepala Dhéwan Dhuwur Nagara Aljazair (''Haut Comité d'État*). Dhéwèké nrima lan dadi tokoh simbul sing ngwakili junta militèr, nurutaké pambatalan asil pamilian umum sing mèh menangaké parté Islamis, *Front Islamique du Salut* (FIS).

Ing tanggal 29 Juni 1992, mangsa kalungguhan Boudiaf sebagé kepala Dhéwan Dhuwur Nagara kandheg amarga dhéwèké diperjaya déning pengawal pribadhiné dhéwé, nalika pidhato ing televisi sajeroning acara paresmian pusat kabudayan kutha Annaba. Prastawa iku kadadèn ing kunjungan kanagaraan pisanané ing luwar kutha Aljir sawisé dhéwèké njabat kepala nagara Aljazair. Kedadéan pépaten iku nggawé rasa kagèt sanget kanggo kabèh masarakat Aljazair, lan dadi prakara wigati sing tansah kélingan ing sajarahé nagara iku.

## Wacanan 
* Achour Cheurfi, *La classe politique algérienne, de 1900 à nos jours. Dictionnaire biographique'' (Casbah Editions, 2nd edition, Algiers 2006)
Mont Blanc

**Mont Blanc** (basa Prancis, "Gunung Putih") utawa **Monte Bianco** (basa Italia, kanthi arti kang padha, uga misuwur kanthi jeneng *La Dame Blanche* (the White Lady)), kang dumunung ing pagunungan Alpen Éropah ya iku sawijning gunung paling dhuwur ing Éropah kulon. Kanthi dhuwur kang nyandhak 4.810 mèter (15.780 kaki).

Mont Blanc dumunung ing sapérangan wewengkon Prancis lan wewengkon Italia, nanging Prancis nyataake yèn pucuk gunung iki ana sajeroning area wewengkone; sajeroning peta nagara perancis, area gunung iki dileboake ing wewengkon nagara Prancis. Sajeroning sawijining konvensi antarané Prancis lan Krajan Sardinia ing Turin (1861), dikukuhaké wates ing pucuk gunung Mont Blanc.

Loro kutha kang misuwur paling cerak Mont Blanc ya iku Chamonix, Haute-Savoie (Prancis) lan Courmayeur, Valle d'Aosta (Italia).
Pambangunan trowongan Mont Blanc dimulai ing 1957 lan rampung ing 1965. Trowongan iki duwé dawa 11,6 kilomèter (7,25 mil), kang nggathukake loro kuthamau lan dadi rute transportasi utama jalur trans-Alpine.

Mont Blanc misuwur dadi panggonan ulah raga munggah gunung lan ski. Mont Blanc wusanane diunggahi ing 8 Agustus 1786 déning Jacques Balmat lan Michel Paccard; wong wadon kang miwiti tekan pucuk Mont Blanc yiku Marie Paradis ing 1808.
Kecombrang

**Kecombrang** (*Etlingera elatior*) yaiku siji tanduran rempah lan minangka tanduran taunan kanthi wujud terna kang kembang, woh, lan wijine bisa dimanfaatake dadi bahan sayuran. Jeneng liyané yaiku *kincung* (Medan), *kincuang* lan *sambuang* (Minangkabau) sarta *siantan* (Malaya). Wong Thai nyebute kanthi jeneng *kaalaa*.

## Manfaat 
kembang kecombrang wis misuwur dadi salah siji bahan masakan. Nanging saliyané dadi bahan masakan, kecombrang uga duwé manfaat liyané antarané kembang kecombrang duwé khasiat kanggo ngilangake ambu kang ora sedhep ing awak,nambah produksi asi lan ngresikake getih. manfaat iki amarga sajeroning kembang kecombrang ngandhut zat zat yaiku saponin, flavonida lan polifenol saéngga krcombrang bisa didadeake deodoran alami. saliyané iku kecombrang uga ngandhut vitamin, mineral, lan antioksidan. pérangan godhonge kandhutan antioksidane luwih akèh tinimbang pérangan kembang lan oyote.

## Morfologi 
Tanduran kecombrang duwé oyot serabut lan wernane kuning peteng.
pange duwé wujud gilik kang gedhé ing bonggole urip jejeg lan cacahé akèh. pange urip temempel ing rimpange kabg ana sajeroning lemah. rimpang tuwuhan kecombrang gedhé lan wernane krem semu jambon.
tuwuhan kecombrang duwé kembang kanthj wujud sajeroning karangan kang benuke wujud gasing kabthi gagang kang dawa. nalika mekar duwé warna ababg semu jambon kang apik.

## Cathetan sikil 
## Pranala njaba
Geffen

**Geffen** ya iku perusahaan rekaman didamel kaliyan David Geffen. Geffen Record, asma ingkang familiar, uga saham kagungané Universal Music Group. David Geffen damel Geffen Record iki nalika taun 1980.
Limbat

**Iwak limbat** *(Clarias nieuhofii)* punika jinising iwak lélé kanthi awak ingkang dawa lan padatanipun warninipun radi kuning. Ulam punika nyebar kanthi wiyar wonten ing Asia Tenggara kalebet ing Ujung Malaya, Jawa, Sumatra, Kalimantan, dumugi Filipina. Ing Jambi ulam punika dipunsebat *lembat*, déné ing kutha Jakarta ulam punika dipunwastani *lindi*.

## Morfologi 
thumb|left|180px|Dawanipun sadaya (TL) 430mm.
Ulam lele punika gadhah wujud awak ingkang gilig lan dawa, kanthi dawa 9-9 1/3 kali dhuwuripun. Dawa total kalebet buntut punika dumugi 490 mm . Sirip-sirip punggung *(dorsal)* lan dubur *(anal)* ndawa lan dados satunggal kaliyan sirip buntut. Sirip dorsal kanthi 87-106 jari-jari lunak, sirip dubur 63-93 jari-jari lunak . Eri ingkang wonten ing sirip dhadha (padatanipun dipunwastani *patil*) radi ringkih lan dawanipun kirang langkung 2/3 sirip dhadha.

Warnanipun awak klawu lan radi kuning. Ireng ing pérangan nginggil lan radi putih ing pérangan ngandhap kepala lan awak. Wonten 13-20 larik vertikal bintik-bintik putih ing pérangan punggung ing sisihipun gurat sisih lan 2 larik horizontal ndawa bintik-bintik ing ngandhaping garis mau. Larikan bintik-bintik ingkang pungkasan punika kadang kala wujud serial larikan miring lan tanpa pola ingkang cetha  
* *Clarias anfractus* Ng, 1999. Endemik di Sabah: ing kiwa-tengené Lepen Segama lan Lepen Kalabakan.
* *Clarias leiacanthus* Bleeker, 1851.
* *Clarias planiceps* Ng, 1999 (lele kepala-pipih). Endemik ing Kalimantan: hulu Lepen Rajang lan Lepen Kapuas, Kalbar, sarta Lepen Kayan, Kaltim.

## Cathetan suku
Gandaria

**Gandaria** (*Bouea macrophylla* Griffith) utawa jeneng lokal liyané yaiku *jatake* yaiku tuwuhan kang asalé saka Indonesia lan Malaysia. tuwuhan iki urip ing laladan tropis, lan akèh dibudhidhayaake ing Sumatera lan Thailand.

Gandaria dimanfaatake woh, godhong, lan wite. woh gandaria duwé warna ijo nalika isih enom, lan asring dikonsumsi kanthi digawé rujak utawa campuran sambel gandaria. woh gandaria kang mateng duwé warna kuning, duwé rasa kecut-legi lan bisa langsung dipangan. godhonge bisa digawé lalap. wit gandaria bisa digunaake dadi papan. Gandaria yaiku sawijining flora identitas Jawa kulon.
I Nyoman Nuarta

**I Nyoman Nuarta** (wiyos wonten ing Tabanan, Bali, 14 November 1951) punika satunggaling pematung Indonesia ugi salah satunggaling pelopot obahan Seni Rupa énggal. I Nyoman Nuarta punika putra kaping enem saking sanga sedhèrèkipun saking pasangan Wirjamidjana kaliyan Samodra. I Nyoman Nuarta tuwuh wonten ing didikan pamanipun. Lajeng tepang kaliyan guru nggambar Ketut Dharma Susila .

## Pendidikan 
Sasampunipun lulu saking SMA lajeng dhateng jurusan Seni Rupa Institut Teknologi Bandung ITB) ing taun 1972. Wiwitanipun I Nyoman Nuarta milih seni lukis, nanging nalika sampun kuliah kalih taun banjur pindah dhateng jurusan seni patung. Nalika taksih dados mahasiswa ing taun 1979, I Nyoman Nuarta menang Lomba Patung Proklamator Republik Indonesia, lomba punika ingkang dados wiwitan ténaripun I Nyoman Nuarta. Sesarengan kaliyan kancanipun kados pelukis Hardi, Dede Eri Supria, Harsono, lan kritikus seni Jim Supangkat, Nyoman Nuarta nggabung wonten ing Gerakan Seni Rupa Baru ing Indonesia nalika taun 1977 .

## Karir 
Dumugi sapunika, I Nyoman Nuarta ingkang lulus saking ITB ing taun 1979 punika sampun ngasilaken langkung saking satus patung. Sedaya karyanipun nggambaraken seni patung modern kanthi gaya naturalistik lan materi ingkang dipun-ginakaken padatanipun saking tembaga lan kuningan. Monumen mau nggambaraken sosok Perwira TNI Angkatan Laut kanthi busana PDU jangkep kaliyan pedang kehormatan ingkang nembé mirsani arah sagara. Patung mau madeg ing sangandhaping yasan kanthi dhuwur dumugi 60,6 mèter. Monumen Jalesveva Jayamahe nggambaraken génerasi panerus bangsa ingkang yakin lan temenen kanggé nggayuh cita-citaning bangsa Indonesia .

## Karya I Nyoman Nuarta 
* Monumen Jalesveva Jayamahe
* patung Garuda Wisnu Kencana
* Patung Wayang (Sala)
* Monumen Arjuna Wiwaha (Jakarta)
* Patung Putri Melenu (Kalimantan Timur)
* Patung Timika kanggé alun-alun Newtown Freeport (Irian Jaya), lan sanès-sanèsipun.

## Penghargaan 
* Pemenang Lomba Patung Proklamator Republik Indonesia,
* Penghagaan Jasa Adiutama saking Institut Teknologi Bandung ITB (2009)

## Ugi pirsani 
Pratélan Seniman Indonesia

## Cathetan suku
Jeler alit

**Jeler alit** *(Nemacheilus chrysolaimos)* punika jinisng iwak saking toya tawar kanthi awak ingkang alit lan lan kalebet anggota saking suku Balitoridae. Ulam ingkang gesang wonten ing lèpèn-lèpèn alit punika nyebar wonten ing Pulo Jawa sisih kulon. Nama spesièsipun saking tuturan Gerika: *chrysos* (ψρυσός), ingkang ateges “emas”, lan *laimos* (λαίμός) ingkang ateges “tutuk”.

## Morfologi 
thumb|left|180px|Sisi nginggilipun kepala.

Ulam punika gadhah awak ingkang alit, gilig, dawanipun standar (tanpa lembar sirip buntut) dumugi 50 mm. Batanging buntut *(caudal peduncle)* dawanipun kirang langkung 1,1 - 1,5 kali dhuwuripun, tanpa sisik-sisik lancip ing kiwa-tengené gurat sisih. Matanipun 18-26 kali langkung cendhet tinimbang dawa standaripun. Wonten 9 - 18 pita (belang) warni ireng tipis ingkang boten ketata ing awakipun. Kepalanipun awarna coklat, kanthi bintik ireng ing antawisipun mata kekalihipun lan kalih bintik sanès, ing pérangan sisih mata warnanipun radi putih.

Dawanipun awak ing sisih lateral ing antawisipun 19,7 – 24,9% (rata-rata 22,0%) ketandingan kaliyan dawa standar (SL, *standard length*). Dawa kepala ing sisih dorsal punika 16,2 – 20,3 (18,3) % SL. Dhuwuring kepala ing sanginggiling mata 8,3 – 12,5 (10,1) % SL. Dhuwuring awak ing wiwitan sirip dorsal punika 13,9 – 21,6 (16,6) % SL. Dhuwuripun batang buntut 10,2 – 13,1 (11,8) % SL.

thumb|left|180px|Awak ingkang belang-belang.  40 mm SL

Tutukipun wonten ing sangandhapipun mocong nglengkung kados busur. Ing sakiwa-tengené tutuk wonten tigang pasang sungut cendhèk. Pasangan sungut moncong *(rostral barbels)* ing sisih njero pucukipun dumugi tengah mata pérangan ngandhap. Pasangan sungut moncong ing sisih njawi lan sungut rahang nginggil *(maxillary barbels)* pucukipun saged dumugi parung angka kalih wewengkon *post-orbital* ing sisih kepala. Tonjolan ing nginggilipun bolongan irung *(nares)* pérangan ngajeng wujud tabung cendhek ingkang kepangkas miring.

Jari-jari sirip punggung *(dorsal)* 4/8 (prasaja/gadhah cabang) ; sirip dubur *(anal)* 3/5 ; jari-jari sirip dhadha *(pectoral)* 11-13 ; sirip weteng *(ventral)* 8 ; lan sirip buntut *(caudal)* 9+8.

## Ekologi 
Ulam jeler alit punika gesang wonten ing lepen-lepen ingkang toyanipun bening lan ilining toya punika banter kanthi substrat wujud pasir utawi watu krikil. Ingkang dados mangsa ulam punika tempayak laler *(diptera)* lan *(Trichoptera)*.

## Cathetan suku
Jiraiya (Naruto)

thumb|Jiraiya.jpg

**Jiraiya** inggih punika salah satunggaling karakter fiksi saking anime lan manga Naruto. Nama kanjinipun (自来也) gadhah teges "rawuh amargi kekarepanipun piyambak", ingkang kathah sanget dipungambarakên kaliyan solah bawanipun; rawuh lan ugi kesah saking dhusun Konoha kapan kemawon piyambakipun kersa.

Nama Jiraiya, Tsunade lan Orochimaru asalipun saking cariyos kuna Jiraiya Goketsu Monogatari (児雷也豪傑物語, "Legenda Jiraiya ingkang kendel") saking literatur Jepang. Jiraiya wonten cariyos punika gadhah kawegigan kanggé ngundang kodok ageng (kodok punika kadang kala dipunsebat ingkang minangka "Jiraiya") lan salah satunggal kodok ajaib. Wonten cariyos punika, Jiraiya lan Tsunade inggih punika satunggal pasang suami istri. Wonten cariyos punika ugi, namanipun dipunserat minangka "児雷也" ingkang tegesipun "Petir Muda" ingkang asalipun saking nama Garaiya (我来也, kula samun rawuh) saking Kaishi (諧史), cariyos kuna ingkang asalipun saking Tiongkok.

## Kemunculan Jiraiya 
Jiraiya pisanan punika katingal nalika Naruto saweg ngudi kawegigan anggènipun ngontrol chakra sesarengan guru Ebisu. Guru ebisu ingkang pirsa tiyang sepuh ingkang nyulikani lajeng piyambakipun malah nyerang tiyang kasebat, nanging kanthi gampil piyambakipun dipunkalahakên nganggé *kuchiyose* nggenipun tiyang kasebat; ingkang boten sanès inggih punika Jiraiya. Naruto ingkang anyel amargi latianipun dipunrusuhi nyuwun tanggel jawabipun Jiraiya kanggé nglatih piyambakipun. Jiraiya lajeng mangertosi kénging punapa Naruto kangelan anggènipun ngontrol chakra nggenipun piyambakipun. Punika dipunsebabaken amargi segel ingkang dipunparingaken kaliyan Orochimaru nalika ujian chuunin saweg dipunadani. Jiraiya punika lajeng nguculi segel punika lajeng ndamel Naruto saged ngontrol chakranipun kanthi leres. Naruto lajeng dipunwarahi kanggé ngundang *kuchiyose*, ingkang jinisipun kodok, sami kaliyan Jiraiya lan Hokage angka 4. Nalika panyerangan dumadi, Jiraiya punika mbiyantu konoha kanggé ngilangi ula ingkang minangka gadahipun Orochimaru.

## Rujukan
Yuki Kashiwagi

inggih punika penyanyi idola Jepang anggota sisan kapten Tim B AKB48. Piyambakipun ugi anggota unit French Kiss dari AKB48.

## Karier 
Manawi taksih sekolah dhasar, piyambakipun sanget remen Morning Musume lan gadhah gegayuhan dados idola. Piyambakipun sanget bingah ningali DVD konser lan jarang nonton drama televisi utawi filem.
Ing wulan Juli taun salajengipun, piyambakipun nyobi malih nglamar, ing wanci punika ing Audisi Morning Musume Angkatan Happy 8. saking jumlah 6883 peserta, piyambakipun kalebet salah satunggaling saking 25 tiyang ingkang lulus seleksi tahap kaping kalih, nanging pungkasanipun boten lulus tahap pungkasan.

Piyambakipun Audisi Penambahan Anggota AKB48 Gelombang Kaping tiga lan dipunnyatakaken lulus ing tanggal 3 Dhésèmber 2006. Minggu salajengipun tanggal 9 Dhésèmber 2006, piyambakipun dipuntepangaken kawiwitan dados calon anggota Tim B ing konser ambal warsa kawiwitan .
Saksampune lulus sekolah menengah kawiwitan, piyambakipun pindah ing Tokyo ing wulan Maret 2007. Ing tanggal 8 April 2007, piyambakipun naik ing atas panggung kanggé kawiwitan ing Teater AKB48 minangka anggota Tim B.
Dipunwiwiti wulan April 2009, Kashiwagi tampil kanthi reguler minangka reporter cuaca (*Otenki Oneesan*) kanggé segmen prakiraan cuaca, program informasi *Hiruobi!* ing jaringan televisi TBS.
Ing pilihan umum anggota *senbatsu* kanggé singel kaping 13 ingkang kalangsungan saking wulan Juni ngantos Juli 2009, namanipun mlebet ing urutan nomer 9, sisan mlebet ing salebeting anggota *senbatsu* manawi promosi ing médhia massa.
Jumbuh kaliyan ndalu konser peringatan 135 taun harian Yomiuri Shimbun *AKB 104 Senbatsu Member Sokaku Matsuri*, 23 Agustus 2009, dipunumumaken perombakan personel AKB48. Piyambakipun dipuntunjuk dados kapten Tim B ingkang énggal. Piyambakipun wiwit njabat kapten Tim B ingkang énggal ngantos 21 Mèi 2010.

## Rujukan
Yuka Masuda

ya iku penyanyi dan pemeran, mantan anggota grup idola Jepang AKB48 Tim K dan mantan anggota DiVA.

## Karier 
Masuda asalipun saking Osaka. Ukara panèpangan ingkang asring dipunucapakèn ugi ing dhialèk Osaka,  Ngantos linggih ing sekolah dhasar, piyambakipun boten sumerep manawi piyambakipun penderita kanker ing wanci taksih alit. Kemutanipun, "[Aku] asring wonten ing griya sakit". Piyambakipun ènggal mangèrtosi manawi  penyakitipun serius saksampunè yuswa wèlasan taun. Masuda wiwit munggah panggung minangkaanggota Tim B ngantos 21 Mèi 2010.
Media Factory maringi kesempatan nglampahi debut solo kaliyan"Stargazer" ingkang dipundadosaken lagu tema purwaka serial anime *Battle Vixens Xtreme Xecutor*. manawi prodhuser utawi penyerat lirik lagu boten Yasushi Akimoto, para juri audisi milih kaliyan swanten  bulat kanggé nyanyiaken lagu punika. Piyambakipun punika dipuntepang gadhah kemampuan bernyanyi ingkang saé.
Ing pemilihan anggota *senbatsu* kanggé singel kaping 17 AKB48, "*Okaasan ni Chikatte, Gachi desu*" saking wulan Mèi ngantos Juni 2010, namanipun berada urutan ke-25. Hasil mau ndamel saged ngayuh minangka  anggota Under Girls kanggesingel "Heavy Rotation".
Film kawiwitan ingkang dipunbintangi inggih punika filem horror *Hitori Kakurenbo Shin Gekijōban* ingkang dipunwiwiti beredar 31 Juli 2010. Film punika ya iku sekuel saking*Hitori Kakurenbo* Gekijōban. Ia berperan sebagai siswi sekolah menengah atas bernama Shiori.
Ing pemilihan anggota *senbatsu* kanggé singel ke-22 "*Kotoshi mo Gachi desu*" saking wulan Mèi ngantos Juni 2011, Masuda kapilih minangka anggota favorit dhéwé nomer 20. Asil mau ndamel ndhèrèk dados anggota *senbatsu* kanggé singel "Flying Get".

## Cathetan suku 
## Pranala njaba
*   Profil Yuka Masuda di situs resmi AKB48
*   Profil resmi Yuka Masuda di manajemen artis Office48 
*   
*   Blog resmi Yuka Masuka (Ameba)
* 
* Yuka Masuda di Google+
Wong Sumba

thumb|Griya adat Suku Sumba

Pulo Sumba dados papan dunungipun **suku Sumba** lan kapérang dados kalih kabupatèn, Sumba Barat lan Sumba Timur. Masarakat Sumba saged njagi lan nguri-uri kabudayan aslinipun ing sadengahing arus prabawa asing ingkang sampun dumunung ing kepulauan Nusa Tenggara Timur wiwit jaman rumiyin. Kapitadosan khas laladan Marapu, sepalih leluhur, sepalih déwa, taksih katingal gesang sanget ing sadengahing masarakat Sumba. Marapu dados falsafah dhasar tumrap manéka ungkapan budaya Sumba wiwit saking upacara-upacara adat, griya-griya ibadat (umaratu) griya-griya adat lan tata cara rancang bangunanipun, jinis-jinis hias ukiran-ukiran lan tekstil dumugi caranipun damel perangkat busana kados ta kain-kain hinggi lan lau sarta perlengkapan perhiasan lan senjata (gaman).

## Kabudayan Pulo Sumba 
Ing Sumba Timur strata sosial antawis kaum bangsawan (maramba), pemuka agama (kabisu) lan rakyat jelata (ata) taksih dipuntindakaken, éwadéné boten kados jaman rumiyin lan ugi jelas, botan namung katingal malih ing tata rias lan busananipun. Ing wekdal punika bedanipun wonten ing busana langkung dipuntedahaken déning tingkat kepentingan prastawa-prastawanipun kados ta wonten ing pista-pista adat, upacara-upacara palakrama lan lelayu ing pundi komponèn-komponèn busana ingkang dipun-ginakaken minangka damelan énggal. Déné busana ingkang dangu utawi usang limrahipun dipunagem ing griya utawi saperlu makarya saben dintenipun.

Pérangan ingkang paling wigati saking perangkat ageman adat Sumba dumunung wonten ing penutup badan wujud lembar-lembar ageng kain hinggi kanggé kakung lan lau kanggé putri. Saking kain-kain hinggi lan lau mau, ingkang kadamel kanthi tèhnik tenun ikat lan pahikung sarta aplikasi muti lan hada kaungka manéka pralambang wonten ing konteks sosial, ékonomi.

## Busana Adat Wanita 
Ageman pista lan upacara wanita Sumba Timur pesthi nggayutaken pilihan manéka kain ingkang dipunsukani nama sami kaliyan tèhnik anggènipun damel kados ta lau kaworu, lau pahudu, lau mutikau lan lau pahudu kiku. Kain-kain mau dipunagem minangka sarung seinggil dhadha (lau pahudu kiku) kanthi pérangan pundhak katutup taba huku ingkang warninipun sami kaliyan warni sarung.

Ing Mustaka kaiket tiara awerni polos ingkang dipunjangkepi kaliyan hiduhai utawi hai kara. Wonten ing bathuk dipunsemataken perhiasan logam (emas utawi sepuhan) inggih punika maraga, déné wonten ing talingan kagantung mamuli perhiasan wujud kalung-kalung keemasan ugi dipun-ginakaken wonten ing sakitar gulu, ingkang mandhap dumugi ing dhadha.

## Cathetan suku
Iwak sumatra

**Iwak Sumatra** *(Puntius tetrazona)* punika jinising iwak alit saking anggota suku Cyprinidae, anak suku Cyprininae. Nama mau minangka nama perdagangan dados ulam hias. Wonten ing Basa Inggris, ulam punika dipunwastani *sumatra barb* utawi *tiger barb*.

## Pemerian 
Ulam punika gadhah ukuran alit kanthi dawa dumugi 70 mm. Awakipun gadhah warni radi kuning kanthi sekawan pita tegak kanthi warna ireng. Pita ingkang kapisan nglewati mata lan ingkang pungkasan wonten ing pangkal buntut. Gurat sisih boten sampurna, 22-25 namung kaliyan 8-8 sisik paling ngajeng ingkang wonten pori-nipun. Batangipun buntu dipunubengi déning 12 sisik. Dhuwuring awak kirang langkung setengahipun dawa standar tanpa buntut .

Ing sakiwa tengenipun tutuk, sirip weteng, lan buntu warnanipun radi abang. Sirip punggung *(dorsal)* lan sirip dubur *(anal)* warnanipun ireng, anaging warna ireng wonten ing sirip punggung winatesan déning garis abang . Jinis ulam ingkang dipundadosaken sadéan punika ingkang warni radi kuning, ingkang radi abang, ijo, lan albino. Jinis ingkang warni radi ijo punika sajatosipun tandha-tandha melanisme ing ula Sumatra. Déné ingkang warnanipun albino kalebet asiling saking pembiakan selèktif ing penangkaran kanggé nginggilaken aji jual ulam Sumatra punika.

## Habitan lan Panyebaran 
thumb|left|180px| ulam sumatra
Ulam Sumatra punika nyebar kanthi alami wonten ing Ujung Malaya (kalebet ing wewengkon Thailand), Sumatra, lan Kalimantan. Kajawi punika wonten ugi laporan-laporan temuan saking wewengkon sanès ing Asia Tenggara ingkang èwet dipungenahaken menapa ulam kasebu asli utawi ulam icul ingkang sampun saged nglampahi adhaptasi.

Ulam punika asring kapanggih wonten ing lèpèn-lèpèn cethèk (dangkal) kanthi arus sedengan saged ingkang bening ugi ingkang buthek. Ulam Sumatra remen pH antawisipun 6.0-8.0, kesadahan toya antawisipun 5-19 dGH. Kisaran temperatur toya antawisipun 20–26 °. Diakses 26 Mèi 2009.. Ulam Sumatra ugi kapanggih ing rawa-rawa ingkang dados indikasi bilih ulam punika gadhah toleransi ingkang ageng dhateng éwah-éwahan kualitas toya. Rata-rata ulam Sumatra punika gesang kirang langkung 6 taun.

## Mupangat 
Ulam sumatra punika kalebet salah satunggaling ulam akuarium kanthi aji komersial ingkang inggil. Miturut cathetan impor ulam hias Amérikah Sarékat ing taun 1992, ulam sumatra punika pikantuk rangking 10 kanthi jumlah individu ingkang dipun-impor taun punika kanthi cacah 2,6 juta ulam 
.

## Cathetan suku
Seoul Munmyo

**Seoul Munmyo** punika satunggaling kuil ingkang mapan wonten ing Seoul, Koréa Kidul . Seoul Munmyo punika jumeneng nalika jaman Dinasti Joseon ing taun 1398 lan kalebet kuil Konfusius tuwa dhéwé ing Koréa. Kuil ingkang mapan wonten ing kompleks Universitas Sungkyunkwan ugi kalebet akademi Konfusius tuwa dhéwé ing Koréa punika dipunlestantunaken déning Pamaréntah Koréa Kidul minangka *Situs Bersejarah nomer 143* .

## Sajarah 
thumb|right|200px|Universitas Sungkyunkwan minangka kompleks Seoul Munmyo
Seoul Munmyo punika *Munmyo* kapisan ingkang jumeneng nalika masa Dinasti Joseon. *Munmyo* utawi *Kongmyo* (Hanzi:文廟/孔廟 Wen Miao utawi Kong Miao ing Basa Cina) kalebet kuil ingkang dipunyasa déning para penganut Konfusianisme minangka pakurmatan dhateng Konfusius lan para pendhèrèkipun.. Sasampunipun madegipun Seoul Munmyo, kathah Munmyo sanèsipun ingkang dipunyasa ing Koréa kanggé miyaraken piwulangan lan pendidikan babagan Konfusianisme.

Pembangunan kuil Seoul Munmyo wiwit dipunrencanakaken nalika taun 1304 awit saking prakarsanipun ilmuwan An Hyang (1243-1306) lan kapungkasan ing taun 1398 ing taun kaping 7 masa papréntahan Raja Taejo. Sasampunipun pérangan yasan utama sanèsipun kapungkasan anggènipun damel konstruksi kados Astana Gyeongbok, Kuil Jongmyo, lan Altar Sajik.

Kuil Seoul Munmyo naté kobongan boten dangu sasampunipun pungkasan anggènipun yasa inggih punika ing taun kaping 2 masa papréntahan Raja Jeongjong ing taun 1402. bibar punika dipunyasa malih ing taun 1407, taun kaping 7 Raja Taejong. Nalika masa papréntahan Raja Yeonsangun, kuil punika dados kandhang kéwan lan papan hiburan. Ing masa papréntahan salajengipun inggih punika Raja Jungjong ngonduraken malih fungsi kuil punika kados purwanipun. Nanging risak malih amargi prastwa Perang Imjin ing taun 1592. Kala punika, boten namung kuil Seoul Munmyo kemawon ingkang risak sanget, nanging kathah yasan utama ing kutha krajankados Astana Gyeongbok lan Kuil Jongmyo. Nembe wonten ing taun 1606, ing taun kaping 39 masa papréntahan Raja Seonjo, Munmyo lan yasan utama sanèsipun dipunrestorasi malih. Restorasi ageng dhateng arsitèktur Kuil Seoul Munmyo dipunlajengaken malih ing taun 1869, taun kaping 6 papréntahan Raja Gojong.

## Cathetan suku
Munmyo Jeryeak

thumb|right|200px|Munmyo Jeryeak

**Munmyo Jeryeak**, **Munmyo-ak**, utawi **Eungan-jiak** punika jinising musik tradhisional Koréa . Jeryeak, musik ingkang dipun-ginakaken wonten ing ritual jaman rumiyin ing Koréa . Musik punika mirunggan nalika dipunwontenaken upacara pakurmatan dhateng Kong Fu-zi, Mengzi, Anja, Seol Chong, lan Choe Chi-won ing kuil Munmyo ing Seoul.

## Sajarah 
Musik punika gadhah témpo ingkang lambat lan dados rèferènsi musik tuwa dhéwé ing Asia Wétan ingkang taksih wonten amargi musik ingkang sami boten dipunmainaken malih ing Cina. Munmyo Jeryeak wiwitanipun dipuntepangaken saking Dinasti Song (Cina) nalika masa papréntahan Dinasti Goryeo (918-1392). Wonten ing taun 1116, taun kaping 11 masa papréntahan Raja Yejong, pemusik *Wang Jaji* lan *Mun Gongmi* dipunkintun dhateng Song supados sinau babagan musik ritual Cina. Salajengipun musik punika dipun-ginakaken wonten ing rituan kurban ing Kuil Wongu, Sajik, Taemyo, lan Kuil Munmyo.

Permainan musik ritual punika pikantuk kawigatosan mirunggan nalika masa papréntahan Raja Sejong Yang Agung (bertahta taun 1418 - 1450). Awit pambiyantu saking ahli musik Park Yeon ngembangaken musik punika kanthi ndamel nadanipun supados mirib kaliyan musik Cina kuna saking Dinasti Zhou kanthi ngginakaken rèferènsi saking buku-buku Cina kuna kados ta Jurye, Tonjeon, Jinsiak, lan Seokjeon-akbo. Kala punika *repertoar* dipunkembangaken dados 15, nanging namung 6 repertoar ingkang dipunmainaken sapunika, inggih punika :

* *Yeongsin-hwangjonggung*
* *Goseon-gung*
* *Jungnyeo-gung*
* *Ichik-gung*
* *Namnyeogung*
* *Songsin-hwangjong-gung*

Munmyo Jeryeak punika dipunmainaken kaliyan orkèstra piranti-piranti musik ingkang kapérang dados kalih inggih punika *Orkèstra Deungga* lan *Orkèstra Heonga*. *Orkèstra Deungga* dipunmainaken wonten ing teras déné ingkang *Orkèstra Heonga* punika dipunmainaken wonten ing ngandhaping teras. Piranti musik ingkang wonten ing Deungga inggih punika *pyeonjong*, *pyeongyeong*, *teukjong*, *geum*, *seul*, *so*, *hun*, *ji*, *yak*, *jeok*, *eo*, lan *bak*. Déné Heonga punika dipunmainaken kaliha piranti musik kados ta *pyeonjong*, *pyeongyeong*, *nogo*, *nodo*, *jingo*, *hun*, *ji*, *yak*, *jeok*, *bu*, *chuk*, *eo*, lan *bak*.

Wonten ing Munmyo Jeryeak punika ugi dipuntingalaken *ngèlmu* (jogèd baris) kanthi pemainipun cacahipun 64 tiyang. Sami kados wonten ing Jongmyo Jeryeak, *ngèlmu* ing Munmyo Jeryeak ugi kapérang dados *mumu* (jogèd militèr) lan *munmu* (jogèd sipil). Penari munmu nyekel wulu pitik pegar ing sisih tengen tangan lan *yak*, suling saking pring. Déné ingkang penari mumu nyekel palu lan tameng.

## Cathetan suku